ผิวหนังแห้งอักเสบบริเวณหน้าและเปลือกตาของผู้สูงอายุรักษาอย่างไร เป็นส่วนที่บอบบางที่สุดของร่างการ ขอคำแนะนำด้วยครับ
สวัสดีค่ะ จากคำถามเดิมและคำถามเพิ่มเติมเรื่องผิวหนังแห้งและอักเสบบริเวณเปลือกตาซึ่งเป็นส่วนของผิวหนังที่บอบบางนั้น แนะนำการทาครีมบำรุงให้ความชุ่มชื้นเป็นหลัก และหากจะทายาสเตียรอยด์ควรเป็นชนิดที่มีฤทธิ์อ่อนๆ ควรปรึกษาแพทย์ผิวหนังเพื่อช่วยเลือกยาที่เหมาะสมอีกครั้ง หากผิวแห้งอย่างเดียว ไม่ได้ดูมีการอักเสบหรือคันมาก อาจจะใช้แค่ครีมบำรุงทาอย่างเดียวไปก่อน ทาทุก 4-6 ชั่วโมง และควรเลือกชนิดที่ไม่มีสารกันเสียหรือน้ำหอมเพื่อป้องกันการแพ้เพิ่มเติมค่ะ